Illum, il-Kummissjoni Ewropea adottat pakkett ta' miżuri biex tissaħħaħ il-kapaċità tal-UE biex tiġġieled l-iffinanzjar lit-terroristi u lill-kriminalità organizzata, b'hekk tissodisfa l-impenji li saru fil-Pjan ta' Azzjoni għal kontra l-iffinanzjar lit-terroristi minn Frar 2016. Il-proposti li qed jiġu ppreżentati mill-Kummissjoni se jlestu u se jsaħħu l-qafas legali tal-UE fl-oqsma tal-ħasil tal-flus, flussi illegali tal-flus kontanti u l-iffriżar u l-konfiska tal-assi. Ippreżentanti flimkien mat-tielet Rapport ta' Progress dwar l-Unjoni tas-Sigurtà, il-proposti tal-lum se jiżguraw reazzjoni Ewropea b'saħħitha u kkoordinata fil-ġlieda għal kontra l-iffinanzjar lit-terroristi, b'hekk iġibu lill-UE pass eqreb lejn Unjoni tas-Sigurtà effettiva u ġenwina. Il-proposti tħejjew minn tim li kien qed jieħu ħsieb il-proġett immexxi mill-Ewwel Viċi-President, Frans Timmermans u l-Viċi-President, Valdis Dombrovskis, b'ħidma mal-Kummissarji Dimitris Avramopoulos, Pierre Moscovici, Věra Jourová u Julian King. L-ewwel Viċi President Frans Timmermans qal: "Bil-proposti tal-lum, qed insaħħu l-mezzi legali tagħna biex infixklu u nwaqqfu is-sorsi finanzjarji tal-kriminali u tat-terroristi. Irridu niżguraw li jkollna f'posthom l-istrumenti t-tajba biex jinkixfu u jitwaqqfu l-flussi finanzjarji u biex jingħata appoġġ aħjar ta' kooperazzjoni bejn l-awtoritajiet għall-infurzar tal-liġi biex inkunu nistgħu nħarsu aħjar s-sigurtà taċ-ċittadini Ewropej." Il-Viċi President Valdis Dombrovskis qal: "It-terroriżimu jibqa' theddida kbira għas-sikurezza tagħna. Irridu nibqgħu pass 'il quddiem biex inwaqqfu lit-terroristi minn qabel u l-ġlieda kontra l-iffinanzjar tat-terroriżmu hija parti minnha. Din hija r-raġuni għaliex illum qed nipproponu li l-ħasil tal-flus ikun soġġett għal sanzjonijiet kriminali effettivi fl-UE kollha. Qed nipproponu l-iffriżar u l-konfiska transfruntieri tal-assi kriminali fl-UE, u biex inwaqqfu lill-kriminali milli jużaw il-lakuni fil-kontrolli tal-flus kontanti fil-fruntieri esterni tal-UE. Bil-proposti tal-lum, kif enfasizzat fit-tielet Rapport ta' Progress lejn Unjoni tas-Sigurtà effettiva u ġenwina, il-Kummissjoni Ewropea qed issaħħaħ il-kapaċità tal-UE biex tiġġieled kontra t-terroriżmu u l-krimintalità organizzata, b'hekk ikun aktar diffiċli għat-terroristi u għall-kriminali biex jiffinanzjaw l-attivitajiet tagħhom filwaqt li jsir eħfef għall-awtoritajiet biex isibu u jwaqqfu l-movimenti finanzjarji tagħhom. Li ssib flussi finanzjarji suspettużi u li twaqqaf l-oriġini tal-iffinanzjar huwa wieħed mill-aktar mezzi effettivi biex twaqqaf attakki terroristiċi potenzjali u attivitajiet kriminali. L-intraċċar tal-flussi finanzjarji jista' jipprovdi wkoll lill-pulizija u lill-awtoritajiet għall-infurzar tal-liġi b'tagħrif kruċjali u bi strumenti effettivi għall-investigazzjonijiet tagħhom. L-iżgurar tal-kriminalizzazzjoni tal-ħasil tal-flus Il-Kummissjoni llum qed tipproponi Direttiva ġdida għall-kriminalizzazzjoni tal-ħasil tal-flus u biex tipprovdi lill-awtoritajiet kompetenti b'dispożizzjonijiet xierqa tal-liġi kriminali għall-prosekuzzjoni tal-kriminali u tat-terrorists u jitfgħuhom il-ħabs. Il-miżuri proposti se: Ikun hemm kontrolli aktar iebsin fuq flussi kbar ta' flus kontanti Sabiex l-awtoritajiet kompetenti jingħataw strumenti xierqa biex isibu t-terroristi u lil dawk li jappoġġawhom finanzjarjament, ir-Regolament il-ġdid dwar il-kontrolli tal-flus kontanti ppreżentat illum se: L-iffriżar tar-riżorsi finanzjarji tat-terroristi u l-konfiska tal-assi tagħhom L-iffriżar jew l-konfiska tal-assi finanzjarji b'ħeffa bejn il-fruntieri se jwaqqfu lit-terroristi milli jużaw il-fondi tagħhom biex iwettqu aktar attakki. Ir-Regolament propost dwar ir-rikonoxximent reċiproku ta' ordnijiet ta' ffriżar u ta' konfiska tal-assi kriminali se: Kuntest Is-sigurtà kienet tema kostanti sa mill-bidu tal-mandat tal-Kummissjoni Juncker – mil-Linji Gwida Politiċi tal-President Juncker ta' Lulju 2014, sal-aħħar diskors dwar l-Istat tal-Unjoni f'Settembru 2016. It-tkomplija ta' ħidma fuq l-Aġenda Ewropea dwar is-Sigurtà adottata f'April 2015, li tenfasizza l-ħtieġa għal miżuri biex jiġi indirizzat l-iffinanzjar lit-terroristi b'mod aktar effettiv u komprensiv, fi Frar 2016 il-Kummissjoni Ewropea stabbilixxiet Pjan ta' Azzjoni għal kontra l-iffinanzjar lit-terroristi biex tiżgura li l-Istati Membri jkollhom l-istrumenti meħtieġa għad-dispożizzjoni tagħhom biex jindirizzaw theddid ġdid. F'April 2016, il-Kummissjoni identifikat it-twaqqif tal-aċċess tat-terroristi għall-fondi bħala waħda mill-azzjonijiet ta' prijorità li għandha tittieħed biex titlesta Unjoni tas-Sigurtà tal-UE effiċjenti u sostenibbli. Il-ħolqien mill-President Juncker ta' portafoll ta' Kummissarju speċifiku għall-Unjoni tas-Sigurtà f'Awwissu 2016 juri l-importanza li l-Kummissjoni qed tagħti lit-tisħiħ tar-reazzjoni tagħha kontra t-theddida tat-terroristi. Kif stabbilit fil-Pjan ta' Azzjoni għal kontra l-iffinanzjar lit-terroristi, u kif irrapportat fit-tielet Rapport ta' Progress tal-lum dwar l-Unjoni tas-Sigurtà, il-Kummissjoni se tintroduċi proposta għat-tisħiħ tas-setgħat tal-awtoritajiet tad-dwana biex jindirizzaw l-iffinanzjar lit-terroristi permezz tal-kummerċ ta' prodotti fl-2017. Il-Kummissjoni se testendi wkoll l-kamp ta' applikazzjoni tal-leġiżlazzjoni ta' bħalissa li tindirizza l-kummerċ illegali ta' prodotti kulturali għal għadd usa' ta' pajjiżi. Fir-rapport ta' Progress, il-Kummissjoni se tinkoraġixxi wkoll lill-koleġiżlaturi biex isibu ftehim dwar ir-raba' Direttiva riveduta għal Kontra l-Ħasil tal-Flus fil-ġimgħat li ġejjin. Għal iżjed tagħrif Skeda Informattiva dwar is-sitwazzjoni tal-Pjan ta' Azzjoni għal kontra l-iffinanzjar lit-terroristi Skeda Informattiva dwar is-sitwazzjoni tal-Aġenda Ewropea dwar is-Sigurtà MEMO - Proposta għal Direttiva biex tintuża liġi kriminali għall-ġlieda kontra l-ħasil tal-flus MEMO - Aġġornament tar-regoli tal-UE dwar il-kontrolli tal-flus kontanti MEMO - Regolament dwar ir-rikonoxximent reċiproku ta' ordnijiet ta' ffriżar u ta' konfiska Proposta Direttiva biex tintuża liġi kriminali għall-ġlieda kontra l-ħasil tal-flus Proposta - Regolament dwar il-kontrolli tal-flus kontanti Proposta - Regolament dwar ir-rikonoxximent reċiproku ta' ordnijiet ta' ffriżar u ta' konfiska tal-assi kriminali It-tielet Rapport ta' Progress lejn Unjoni tas-Sigurtà effettiva u ġenwina Komunikazzjoni: Azzjoni fuq l-Aġenda Ewropea dwar is-Siġurtà biex jiġi miġġieled it-terroriżmu u titwitta t-triq lejn Unjoni ta' Sigurtà effettiva u ġenwina Aġenda Ewropea dwar is-Sigurtà